Diari Oficial de la Generalitat Valenciana


Sumari del DOGV 3202, del 12-03-1998 (1998/1751)

ORDRE de 24 de febrer de 1998 de la Conselleria de Cultura, Educació i Ciència, per la qual es convoca un concurs públic per a la concessió de quatre beques d'estudi i investigació, que es duran a terme en distints museus de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3202

Data del DOGV
:   12-03-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/1751


Data del document
:   24-02-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 24 de febrer de 1998 de la Conselleria de Cultura, Educació i Ciència, per la qual es convoca un concurs públic per a la concessió de quatre beques d'estudi i investigació, que es duran a terme en distints museus de la Comunitat Valenciana. [1998/C1751]
  
La Conselleria de Cultura, Educació i Ciència vol desplegar una línia d'actuació encaminada a la formació i el perfeccionament d'investigadors i estudiosos de fons museològics, i orientada també a aconseguir una major identificació dels valuosos fons artístics dels museus de la Comunitat Valenciana.
  
La labor requerida de documentació dels fons dels museus de la Comunitat Valenciana necessita uns coneixements tècnics especialitzats i la comprovació d'una experiència en treballs semblants fets anteriorment. A l'efecte de seleccionar el tècnic més adequat per a un millor aprofitament dels seus coneixements i de l'experiència i formació que puga rebre als museus, i fent ús de les facultats que em confereix la Llei 5/1983, de 30 de desembre, del Govern Valencià,
  
ORDENE
  
Primer
  
Es convoca concurs públic per a la concessió de tres beques d'estudi i investigació en fons museològics i d'una beca d'informatització artística, que es distribuiran de la forma següent:
  
- Una beca per al Museu Catedralici de Segorbe.
  
- Una beca per al Museu de Belles Arts d'Alacant.
  
- Una beca per al Museu de l'Assegurada d'Alacant.
  
- La beca d'informatització artística es durà a terme en el Centre Internacional de Documentació Artística del Museu Popular d'Art Contemporani de Vilafamés.
  
Cada participant podrà optar a la realització de la beca en un sol d'aquests museus.
  
I s'aproven les bases per les quals es regeix aquesta convocatòria i els models d'instància, inclosos com a annexos I, II i III d'aquesta ordre.
  
Segon
  
L'import total d'aquestes beques és de sis milions de pessetes (6.000.000 PTA), pagadores a càrrec de la partida pressupostària 67.19.718.44.4, codi de línia 4.02, del pressupost de la Generalitat Valenciana de l'exercici 1998.
  
DISPOSICIONS FINALS
  
Primera
  
Es delega en la directora general de Promoció Cultural, Museus i Belles Arts la facultat de resoldre la concessió d'aquestes beques, i se l'autoritza perquè dicte les resolucions oportunes per al desplegament i l'execució d'aquesta ordre.
  
Segona
  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, podrà interposar-s'hi un recurs contenciós administratiu, d'acord amb el que disposa l'article 58 de la Llei Reguladora de la Jurisdicció Contenciosa Administrativa de 27 de desembre de 1956, dins del termini de dos mesos a comptar del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, comunicant-ho prèviament a la Conselleria de Cultura, Educació i Ciència, de conformitat amb el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 24 de febrer de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX I
  
Bases de la convocatòria del concurs per a la concessió de tres beques d'estudi i investigació de fons museològics i d'una beca d'informatització artística, que es duran a terme als museus esmentats en el punt primer d'aquesta ordre.
  
Primera. Objecte
  
Las beques s'atorguen a fi de facilitar als professionals de la investigació, estudi i documentació de fons museològics que complisquen els requisits indicats més avall, l'aprenentatge de noves tècniques i criteris, i a l'efecte de donar-los la possibilitat de participar amb els equips tècnics dels distints museus.
  
Segona. Dotació econòmica
  
La dotació de cada beca serà d'un milió cinc-centes mil pessetes (1.500.000 PTA), que es pagaran en 10 mensualitats de 150.000 pessetes cada una, a partir de la concessió i amb el lliurament previ del corresponent certificat d'aprofitament expedit pel director o tècnic superior a càrrec del museu corresponent.
  
Tercera. Requisits dels aspirants
  
Las beques objecte d'aquesta convocatòria s'adjudicaran mitjançant concurs entre els diversos aspirants que complisquen els requisits següents i els acrediten documentalment:
  
1) Tenir la nacionalitat espanyola i residir en l'àmbit de la Comunitat Valenciana.
  
2) Els aspirants a les beques d'estudi i investigació de fons museològics objecte d'aquesta convocatòria hauran de ser llicenciats en Geografia i Història, especialitat d'Història de l'Art.
  
3) Els aspirants a la beca d'informatització artística hauran de ser titulats superiors.
  
4) No haver accedit amb anterioritat a aquest tipus de beca.
  
Quarta. Sol·licituds
  
1. Les sol·licituds, que es formalitzaran segons el model de l'annex II, podran presentar-se en el termini de 15 dies a partir de l'endemà de la publicació d'aquesta convocatòria en el Diari Oficial de la Generalitat Valenciana. Si el termini acaba en dia que, a pesar de no ser festiu, és inhàbil, o dissabte, o els dies 24 i 31 de desembre, o qualsevol altre que reglamentàriament es declare com a tal, es considerarà prorrogat fins al primer dia hàbil següent.
  
2. Les sol·licituds, dirigides a la Conselleria de Cultura, Educació i Ciència, podran presentar-se en el Registre General d'aquesta Conselleria, en les direccions territorials de València, Castelló i Alacant, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2.1 Per a les tres beques d'estudi i investigació de fons museològics, les sol·licituds hauran d'incloure:
  
a) Instància en què hauran de figurar les dades següents: nom i cognoms, document nacional d'identitat, adreça completa, telèfon de contacte, constància de les circumstàncies fixades en la base tercera i l'acceptació de totes les condicions establides en aquestes bases, i una relació de la documentació que s'adjunta.
  
b) Fotocòpia compulsada de la titulació acadèmica.
  
c) Fotocòpia compulsada de l'expedient acadèmic.
  
d) Currículum del sol·licitant.
  
e) Memòria d'algun treball d'estudi i investigació en sistemes de documentació de fons museològics o de projectes museogràfics realitzats per l'aspirant.
  
f) Les publicacions indicades en el currículum s'acreditaran a través d'exemplars o fotocòpies d'aquestes.
  
g) Les sol·licituds o beques que s'haja sol·licitat o que hagen sigut atorgades per altres administracions i ens públics o privats.
  
h) Així mateix, s'haurà d'indicar el museu a què s'opta per a dur a terme la beca.
  
2.2 Per a la beca d'informatització artística, les sol·licituds hauran d'incloure:
  
a) Instància en què hauran de figurar les dades següents: nom i cognoms, document nacional d'identitat, adreça completa, telèfon de contacte, constància de les circumstàncies fixades en la base tercera i l'acceptació de totes les condicions establides en aquestes bases, i una relació de la documentació que s'adjunta.
  
b) Fotocòpia compulsada de la titulació acadèmica.
  
c) Currículum del sol·licitant.
  
d) Les sol·licituds o beques que s'haja sol·licitat o que hagen sigut atorgades per altres administracions i ens públics o privats.
  
3. Si la sol·licitud no inclou totes les dades exigides o hi falta documentació acreditativa, es requerirà l'interessat perquè en el termini de 10 dies corregisca la falta o aporte els documents preceptius, amb la indicació que si no ho fa, es considerarà que ha desistit de la petició, i aquesta s'arxivarà sense més tràmit.
  
Cinquena. Mèrits i proves pràctiques avaluables en el concurs
  
Les condicions de mèrits, que hauran de presentar-se degudament justificades, les proves pràctiques avaluables per la comissió qualificadora i les puntuacions a atorgar són les següents:
  
1. Per als aspirants a les tres beques d'estudi i investigació de fons museològics:
  
A) Mèrits avaluables:
  
- Expedient acadèmic: fins a 3 punts.
  
- Altres títols (grau de doctor, altres titulacions universitàries): fins a 1 punt.
  
- Experiència en treballs museològics i museogràfics (exposicions, informes tècnics, catalogacions, inventari i investigació de fons artístics) o beques obtingudes per a dur-los a terme: fins a 2 punts.
  
- Publicacions relacionades amb la història de l'art: fins a 1,5 punts.
  
- Aportació de treballs o ponències a congressos, simpòsiums, jornades, seminaris, etc.: fins a 1 punt.
  
- Coneixements d'idiomes (francés i anglés): fins a 1 punt.
  
- Coneixements d'informàtica (nivell d'usuari): fins a 0,5 punts.
  
B) Realització d'una prova teòrica determinada per la comissió, consistent en la comprovació dels coneixements sobre història de l'art valencià, i d'una segona prova pràctica catalogràfica, que s'avaluarà entre 0 i 10 punts. La prova teòrica podrà ser eliminatòria si la comissió comprova la inexperiència de l'aspirant.
  
2. Per als aspirants a la beca d'informatització artística:
  
A) Mèrits avaluables:
  
- Experiència mínima d'una any de prestació de serveis en una empresa de programació informàtica: fins a 3 punts.
  
- Cursos d'informàtica de gestió de més de 300 hores: fins a 4 punts.
  
- Coneixements d'idiomes (anglés parlat i escrit, nivell mitjà): fins a 3 punts.
  
B) Realització d'una prova teòrica sobre Windows 95 i Windows NT, i d'una segona prova pràctica consistent en la comprovació dels coneixements de l'aspirant en les àrees següents: sistema operatiu Windows 95 i Windows NT, paquet ofimàtic Microsoft Office i bases de dades relacionals, que s'avaluarà entre 0 i 10 punts. La prova teòrica podrà ser eliminatòria si la Comissió comprova la inexperiència de l'aspirant.
  
Sisena. Resolució de la convocatòria
  
Per a la valoració dels mèrits dels sol·licitants es constituirà una comissió qualificadora integrada per:
  
- Presidenta: la directora general de Promoció Cultural, Museus i Belles Arts.
  
· El director del Museu de Belles Arts de València.
  
· El cap de l'Àrea de Museus i Belles Arts.
  
· El cap del Servei de Conservació i Restauració de Béns Museístics.
  
· El cap del Servei d'Investigació i Promoció.
  
· Un tècnic designat per la directora general de Promoció Cultural, Museus i Belles Arts, que actuarà com a secretari, amb veu i sense vot.
  
Es faculta la comissió qualificadora perquè realitze, a través dels seus membres o de l'assessorament d'altres tècnics, totes les comprovacions necessàries per tal de qualificar millor els mèrits adduïts i fer un seguiment periòdic del treball efectuat durant la beca. La comissió podrà tenir tots els assessors tècnics que considere convenient.
  
Finalitzada la valoració dels mèrits corresponent a cada expedient, la comissió qualificadora elevarà l'acta del concurs amb la proposta d'adjudicació a la directora general de Promoció Cultural, Museus i Belles Arts, perquè aquesta adjudique les beques.
  
Si en el termini de tres mesos comptats des del dia que acaba el termini de presentació de sol·licituds no s'aprova la resolució corresponent a aquesta convocatòria, es considerarà que totes les peticions presentades han sigut desestimades.
  
Així mateix, la comissió qualificadora podrà formular una proposta en el sentit que la convocatòria siga declarada no adjudicada, si, segons el seu parer, no hi ha concursants amb mèrits suficients per a meréixer-ne l'adjudicació.
  
Setena. Incompatibilitat de la beca
  
La beca serà incompatible amb la realització de treballs o estudis que dificulten el compliment de la finalitat proposta i/o la possessió d'altres beques o ajudes semblants.
  
Vuitena. Obligacions del becari
  
Tindrà la consideració de beneficiari de la beca el destinatari dels fons públics que haurà de realitzar l'activitat que fonamentà l'atorgament o que es trobe en la situació que en legitima la concessió.
  
Les obligacions del becari o beneficiari consistiran a:
  
a) Ampliar i perfeccionar els seus coneixements en la matèria, mitjançant la col·laboració amb el personal tècnic del museu en els treballs específics que la direcció del centre li encomane; per aquest motiu haurà de romandre als locals del centre i realitzar l'horari que establisca la Direcció General de Promoció Cultural, Museus i Belles Arts.
  
b) Sotmetre's a les actuacions de control financer que corresponen a la Intervenció General, en relació amb la beca concedida.
  
c) Comunicar a l'entitat concedent l'obtenció d'altres beques, subvencions o ajudes per a la mateixa finalitat, procedents de qualssevol administracions o ens públics.
  
d) Presentar en el termini màxim de 10 dies, comptats des de l'endemà de la notificació de la concessió, una acreditació que es troba al corrent de les seues obligacions tributàries i davant la Seguretat Social, relativa als 12 mesos anteriors a la data de sol·licitud de la beca, d'acord amb el que estableix l'Ordre de 7 de gener de 1991 de la Conselleria d'Economia i Hisenda (DOGV de 05.02.91).
  
Novena. Resultats científics
  
Els resultats científics derivats dels treballs que el becari realitze quedaran en propietat de la Conselleria de Cultura, Educació i Ciència, i no podran ser utilitzats pel becari sense l'autorització corresponent.
  
Deu. Duració de les beques
  
La duració de les beques objecte d'aquesta convocatòria serà des de la concessió fins al 31 de desembre de 1998.
  
Onze. Naturalesa de les beques
  
Aquestes beques són d'estudi i investigació de fons museològics amb els tècnics especialistes dels distints museus.
  
El fet d'haver accedit a una beca no estableix cap tipus de relació laboral amb la Conselleria de Cultura, Educació i Ciència, ni amb el museu on tinga lloc, ni suposa cap compromís per a la incorporació posterior del becari a la plantilla d'aquest centre.
  
Dotze. Contravencions i disposicions subsegüents
  
La Direcció General de Promoció Cultural, Museus i Belles Arts podrà deixar sense efecte, a proposta de la Comissió Qualificadora, qualsevol de les beques concedides, després de l'audiència prèvia amb l'interessat, quan el beneficiari incórrega en alguna de les següents causes:
  
a) No realitzar l'activitat que motiva la concessió.
  
b) Deixar de complir els requisits exigits.
  
c) Incomplir, sense causa que ho justifique, les condiciones establides en aquesta convocatòria.
  
Tretze
  
Tota alteració de les condiciones tingudes en compte per a la concessió de les beques i, en tot cas, l'obtenció concurrent de beques, subvencions o ajudes atorgades per altres administracions o ens públics o privats, podran donar lloc a la modificació de la resolució de concessió.
  
Catorze
  
Serà procedent el reintegrament de les quantitats percebudes i l'exigència de l'interés de demora des del moment del pagament de la beca en els casos següents:
  
a) Obtenció de la beca sense posseir les condiciones requerides.
  
b) Incompliment de la finalitat per a la qual ha sigut concedida la beca.
  
c) Incompliment de les condiciones imposades al beneficiari amb motiu de la concessió de la beca.
  
València, 24 de febrer de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX II
  
Sol·licitud de participació en el concurs públic per a la concessió de tres beques d'estudi i investigació de fons museològics en distints museus de la Comunitat Valenciana.
  
1. DADES DEL SOL·LICITANT
  
Nom i cognoms ...
  
Adreça ...
  
Localitat ... Codi postal ... Telèfon ...
  
NIF ...
  
2. Requisits que compleix el sol·licitant i acredita documentalment
  
- Posseir la nacionalitat espanyola.
  
- Residir en l'àmbit de la Comunitat Valenciana.
  
- Llicenciatura en Geografia i Història, especialitat d'Història de l'Art, per la Universitat de ...
  
- Posseir experiència en treballs de catalogació, inventari i documentació dels fons d'un museu.
  
- No haver obtingut amb anterioritat beques d'aquest tipus en algun dels museus on es duran terme.
  
3. Acceptació de les bases de la convocatòria
  
El sol·licitant coneix les bases d'aquesta convocatòria de concurs públic per a la concessió de quatre beques d'estudi i investigació de fons museològics, i accepta totes les condicions que s'hi estableixen.
  
4. Mèrits avaluables que concorren en el sol·licitant, dels quals adjunta justificació adequada
  
- Currículum del sol·licitant en què figuren els treballs d'estudi, inventari, catalogació i documentació realitzats.
  
- Expedient acadèmic.
  
- Altres títols (grau de doctor, altres títols universitaris).
  
- Experiència en treballs museològics i museogràfics (exposicions, informes tècnics, catalogació, inventari, documentació i investigació de fons artístics).
  
- Beques obtingudes per a la realització d'aquest treballs.
  
- Publicacions relacionades amb la Història de l'Art.
  
5. Museu a què s'opta
  
- Museu Catedralici de Segorbe
  
- Museu de Belles Arts d'Alacant
  
- Museu de L'Assegurada d'Alacant
  
6. Petició
  
Sol·licita ser admés al concurs públic per a la concessió de quatre beques d'estudi i investigació de fons museològics.
  
..., ... d... de 1998
  
 (Firma)
  
CONSELLERIA DE CULTURA, EDUCACIÓ I CIÈNCIA
  
DIRECCIÓ GENERAL DE PROMOCIÓ CULTURAL, MUSEUS I BELLES ARTS
  
ANNEX III
  
Sol·licitud de participació en el concurs públic per a la concessió d'una beca d'informatització artística en el Centre Internacional de Documentació del Museu Popular d'Art Contemporani de Vilafamés.
  
1. Dades del sol·licitant.
  
Nom i cognoms ...
  
Adreça ...
  
Localitat ... Codi postal ... Telèfon ...
  
NIF ...
  
2. Requisits que compleix el sol·licitant i acredita documentalment.
  
- Posseir la nacionalitat espanyola.
  
- Residir en l'àmbit de la Comunitat Valenciana.
  
- Titulat superior per la Universitat de ...
  
- No haver obtingut amb anterioritat beques d'aquest tipus en algun dels museus on es duran terme.
  
3. Acceptació de les bases de la convocatòria.
  
El sol·licitant coneix les bases d'aquesta convocatòria de concurs públic per a la concessió de quatre beques d'estudi i investigació de fons museològics, i accepta totes les condicions que s'hi estableixen.
  
4. Mèrits avaluables que concorren en el sol·licitant, dels quals adjunta justificació adequada.
  
- Fotocòpia compulsada de la titulació acadèmica.
  
- Currículum del sol·licitant.
  
- Acreditació documental dels mèrits establits en la base 5.2.
  
- Les sol·licituds o beques que ha sol·licitat o atorgades per altres administracions i ens públiques o privats.
  
5. Petició
  
Sol·licita ser admés al concurs públic per a la concessió d'una beca d'informatització artística.
  
..., ... d... de 1998
  
 (Firma)
  
CONSELLERIA DE CULTURA, EDUCACIÓ I CIÈNCIA
  
DIRECCIÓ GENERAL DE PROMOCIÓ CULTURAL,